Irati Zabala Mujika

Irati Zabala Mujika (Oiartzun, Gipuzkoa, 1999ko urriaren 20a) arrokako zein lehiaketetako eskalatzailea da. Oro har, diziplina anitzeko kirolaria eta eskaladako entrenatzailea da. Euskal Selekzioko partaidea. 

 Biografia 
Oiartzunen bizi da. Gurasoak bertakoak ditu. Ama Arantxa Mujika Garobide, "Lizarre" baserrikoa eta aita Luismari Zabala Del Valle. Anaia gazteagoa du, Josu Zabala.

Eskola munduko lehen pausoak, Iturburu udal haur eskolan eman zituen eta behin hiru urte beteta Haurtzaro ikastolan. Batxilergoa Oiartzo batxilergo ikastolan.
Unibertsitatean Jarduera Fisikoaren eta Kirolen Zientziak (JFKZ)  ikasketak egin zituen Gasteizko EHU (2017-2021). Kroaziako University of Zagreb unibertsitatean ere ikasia da. Gradu amaierako lana jada gazteen eskalada entrenamendura bideratu zuen. Ordutik dabil entrenatzaile lanetan.

Zaletasun asko ditu, hauetako asko kirola eta mendiko jarduerei lotutakoak, hala nola, eskia, lasterketak, alpinismoa, mendiko bizikleta, igeriketa, dantza … 

Txikitatik oso kirolaria izan da eta modalitate askotan aritua da. 13 urterekin hasi zen eskalatzen herriko rokodromoan eta ordutik ibilbide nabaria eduki du. Iratiren hitzetan, “aske sentitzeko eskalatzen du”. 

Euskal Selekzioan lehiatzen da 2018 urteaz geroztik. 

Gehienbat Arrokan eskalatzea gustatzen zaio, boulderrean zein kirol-eskaladan. Bere entrenatzaileak, besteak beste, Antton Zabala, Irati Anda eta Sergio Delgado izan dira. 

CVCE klubaren eta Tenaya markaren babesa du. Euskal Selekzioak ematen dion babesarekin batera, hauek ematen dietena ere asko baloratzen du.

Donostiako The Factory Boulder rokodromoan egiten du lan, eskaladako entrenatzaile bezala. 

 Palmaresa 

 Txapelduna 

 2018ko Euskadiko Txapeldun 20 urtez azpikoen Zailtasun Eskaladan eta Boulderrean.

 2019ko Euskadiko Txapeldun Zailtasun Eskalada Absolutuan.

 2021ko Eskaladako Euskadiko txapelduna Zailtasun modalitatean.

 2023ko Euskadiko Txapeldun Boulder Absolutuan.

 Beste 

 2018ko Espainiako Brontzea 20 urtez azpiko Zailtasun Eskalada Kopako lehen proban. 
 2018ko Espainiako Brontzea 20 urtez azpiko Zailtasun Eskalada Kopako bigarren proban.
 2018ko Espainiako 20 urtez azpiko zailtasun kopan 4. postua.
 2019ko Euskadiko brontzea Boulder absolutuan.
 2021ko Espainiako Zilarra (2.) Zailtasun eskaladako Kopako hirugarren proban.
 2021ko Espainiako Brontzea (3.) Zailtasun eskaladako Kopa Absolutuan.
 2021ko 6. postua Espainiako Boulder Kopa Absolutuko bigarren proban.

 2021ko 7. postua Espainiako Boulder Kopa Absolutuan
 2022an IFSC Paris 2024 Test Event - olinpiar jokoen simulakroan parte hartzeko sailkatua
 2023ko 9. postua Espainiako Boulder Kopa Absolutuko azken proban 
 2023ko 11. postua Espainiako Boulder Kopa Absolutuan.

 Egutegi ofizialetik kanpoko hainbat txapelketetan garaile 
Iratiren zenbait igoera eskalada horma ezberdinetan:

 Arrokan boulderreko zenbait igoera esanguratsu 
Sanson (Zumaia, 7C); Oreka (Jaizkibel, 7C); Zarzamora sit (Albarracín, 7C); La placa de la campa (Larraona, 7C) …

 Arrokan kirol-eskaladako hainbat igoera esanguratsu 
Blue Jeans (Araotz, 8A); Pinches Escuencles (Valdegovia, 8A); La noche del mamífero (Valdegovia, 8A); Mercader (Alkiza, 8A) …

 Iruditegia 

 Dituen erronkak 
Bere burua estutzea asko gustatzen zio, eta hobetzen jarraitzeko gogorik ez du falta. 

Etorkizunari begira erronka asko ditu, besteak beste, bere buruari jarri dizkion proiektuak "Barrakito" (8B) bidea kirol eskaladan eta boulderrean "Lancelot" (8A) egitea gustatuko litzaioke.

 Herriko aitortza 
"Oiartzuar emakumeak udalekuetan" egitasmoaren barruan, bere izena eraman zuen haur talde batek 2018an.

 Erreferentziak 

 Kanpo estekak 

 Elkarrizketa: Irati Zabala Muxika, eskalatzailea (EMF-FVM)
 Txapeldunari elkarrizketa Oiartzun irratian

Kategoria:Gipuzkoako eskalatzaileak
Kategoria:Oiartzuarrak